"Bana ba rona ba tlhoka mafelo a a babalesegileng go ithutela kwa go ona mme re ipiletsa mo barutwaneng, barutabaneng, batsading le mo batlhokomeding ba bana ba semolao go dirisanammogo go sireletsa bana ba rona mo ditiragalong tsa loago, mo mebeleng ya bona le mo maikutlong.2 Kabinete gape e akgola Tirelo ya Sepodisi sa Aforika Borwa (SAPS) tebang le tsibogelo ya bona ya phetakapejana go bo ba golegile babelaelwa ba ba amegang mo ditiragalong tsa maiteko a go thopa sejanaga ka dikgoka kwa sekolong sa Edenvale mo Gauteng.3 Kabinete e dira boikuelo jo bo itlhophileng mo makgotlataolong a Sekolo (di-SGB) go sekaseka mafaratlhatlha a a leng teng ga jaana mo dikolong tsa bona go netefatsa gore meago ya dikolo e bolokesegile, ka gale e a baakanngwa le gore e siametse go ka dirisediwa go ruta mo go yona."